**Varianta II**

 **ROMÂNIA (nu produce efecte juridice)**

**JUDEŢUL MUREŞ INIŢIATOR**

 **MUNICIPIUL TÂRGU MUREŞ Primar,**

 **DIRECŢIA ŞCOLI Sóos Zoltán**

 **Nr. \_\_\_\_\_\_\_ din 24.11.2021**

**REFERAT DE APROBARE**

 **privind darea în folosinţă gratuită către Clubul Sportiv Municipal Târgu Mureș a spațiului identificat în** cartea funciară nr.130476 Târgu Mureș, nr.crt.A1.3, nr.cadastral 130476-C3 Targu Mureș, **din imobilul situat în Târgu Mureș, str. Gh Doja, nr.250, ateliere si sală polivalentă din cadrul fostului Liceu Tehnologic- Emil A. Dandea din Târgu Mureş, pentru o perioada de 10 ani.**

 Prin adresa nr.2501 din 24.09.2021 a Clubului Sportiv Municipal Târgu Mureș, înregistrată la Municipiul Târgu Mureș, sub nr.67716/24.09.2021, se solicită sprijinul autorității publice locale cu privire la desfășurarea activității de automobilism din cadrul clubului, prin punerea la dispoziție cu titlu gratuit a spațiului- atelier situat în incinta fostului Liceu Tehnologic Emil Dandea din Târgu Mureș str Gh. Doja, în vederea desfășurării activităților adiacente și pentru efectuarea lucrărilor de întreținere la autoturisme.

 Spațiul la care se face referire este identificat în cartea funciară nr.130476 Târgu Mureș, nr.crt.A1.3, nr.cadastral 130476-C3 Targu Mureș constând în Ateliere si sala polivalentă cu parter si două etaje compus la parter din : coridor, două depozite, două vestiare ( fete si băieți), atelier tehnologic, casa scării, sala diverse, două antreuri, două depozite scule, atelier sudură și sală ateliere, iar în urma analizării de către executivul Municipiului Târgu Mureș, s-a constatat că acest spațiu este liber putând fi atribuit, existand in acesta si dotarile necesare unei astfel de activitati.

 Prin adresa nr.3131/22.11.2021, înregistrată la Municipiul Târgu Mureș, sub nr.84481/23.11.2021, se solicita totodata si darea in folosință gratuită a sălii polivalente situate în acelasi imobil pentru desfășurarea antrenamentelor sectiilor sportive din cadrul clubului.

 Clubul Sportiv Municipal, face parte din categoria instituțiilor ce beneficiaza sau trebuie să beneficieze de finantări de la bugetul local, fiind in subordinea acestuia.

 Ori o atare finantare, nu se rezumă doar la alocarea unor sume de bani din cadrul bugetului local ci poate fi asigurată si prin punerea la dispozitie cu titlu gratuit a unor spatii aflate în proprietatea publica a unității administrative teritoriale, în cadrul cărora sportivii înscrisi în cadrul cluburilor respective să-și poată desfășura activitatea în mod adecvat.

 Ca atare, considerăm oportună solicitarea de punere la dispozitie cu titlu gratuit a spatial mai sus indicat,cu atât mai mult cu cât, la momentul actual, nu se desfăşoară niciun fel de activitate educativă, spațiul solicitat putând fi pus la dispoziţia Clubului Sportiv Municipal Târgu Mureș, pe o perioadă limitată de timp, în baza unui contract de comodat, cu condiţia, ca respectivul spaţiu să poată fi restituit propietarului în starea în care a fost predat în termen de maxim 2 luni în cazul intervenirii unor situaţii ce justifică necesităţi ale proprietarului.

 Având în vedere cele menţionate anterior, supunem aprobării Consiliului Local Municipal Târgu-Mureş, proiectul de hotărâre pentru aprobarea dării în folosinţă gratuită a spaţiului identificat în cartea funciară nr.130476 Târgu Mureș, nr.crt.A1.3, nr.cadastral 130476-C3 Târgu Mureș, din imobilul situat în Târgu Mureș, str. Gh. Doja, nr.250, către Clubul Sportiv Municipal Târgu Mureș.

 Ataşăm prezentei:

 - adresa nr.67716/24.09.2021 a Clubului Sportiv Municipal Târgu Mureș

Copia adresei nr.84481/23.11.2021

-copie extras de carte funciară

- fisa mijlocului fix din care rezultă valoarea de inventar

 Aviz favorabil al

 compartimentului de resort,

 Direcţia Şcoli,

 Ing. Horaţiu Lobonţ

\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ

 **Varianta II**

**R O M Â N I A ( nu produce efecte juridice)**  Initiator

**JUDEŢUL MUREŞ Primar**

**CONSILIUL LOCAL AL MUNICIPIULUI TÂRGU MUREŞ Soós Zoltán**

**H O T Ă R Â R E A nr. .........**

**din ........................................2021**

**privind darea în folosință gratuită către Clubul Sportiv Municipal Târgu Mureș a spațiului identificat în** cartea funciară nr.130476 Târgu Mureș, nr.crt.A1.3, nr.cadastral 130476-C3 Targu Mureș, **din imobilul situat în Târgu Mureș, str. Gh Doja, nr.250, ateliere și sală polivalentă din cadrul fostului Liceu Tehnologic- Emil A. Dandea din Târgu Mureş, pentru o perioada de 10 ani.**

***Consiliul local municipal Târgu Mureş, întrunit în şedinţă ordinară de lucru,***

 Având în vedere referatul de aprobare a proiectului de hotărâre înregistrat sub nr. 84892 din 24.11.2021, inițiat de primarul Municipiului Târgu Mureș, prin Direcţia Şcoli, privind darea în folosinţă gratuită către Clubul Sportiv Municipal Târgu Mureș, a spațiului identificat în cartea funciară nr.130476 Târgu Mureș, nr.crt.A1.3, nr.cadastral 130476-C3 Târgu Mureș, din imobilul situat în Târgu Mureș, str. Gh Doja, nr.250, -ateliere și sală polivalentă din cadrul fostului Liceu tehnologic Emil A. Dandea din Târgu Mureș, pentru o perioadă de 10 ani

 Văzând:

Raportul Comisiilor de specialitate din cadrul Consiliului Local al Municipiului Târgu Mureş,

 și ținând cont de :

 - 874 și art.2146,2148 din Legea 287/2009 privind Codul Civil

 - art. 80-81 din Legea 24/2000 privind normele de tehnică legislativă pentru elaborarea actelor normative cu modificările şi completările ulterioare

 În temeiul prevederilor art. 87 alin.(5), 108 alin.1 lit.d), art.129, alin.(1), alin.( 2) lit.”c”și ”d”, alin.(6) lit.a, art.139 alin.(1), alin.(3) lit.g, art.196, alin.(1) lit.a, art.297 alin.1 lit.d, art.349- 352 din OUG nr.57/2019 privind Codul administrativ cu modificările și completările ulterioare ,

**H o t ă r ă ş t e :**

 Art. 1. Se aproba darea în folosinţă gratuită către Clubul Sportiv Municipal Târgu Mureș, **a spațiului identificat în** cartea funciară nr.130476 Târgu Mureș, nr.crt.A1.3, nr.cadastral 130476-C3 Târgu Mureș, **din imobilul situat în Târgu Mureș, str. Gh Doja, nr.250, ateliere ( parter) si sală polivalentă din cadrul fostului Liceu Tehnologic- Emil A. Dandea din Târgu Mureş),** pentru o perioadă de 10 ani.

 **Art. 2.** Se aproba modelul contractului de comodat, conform anexei 1 ce face parte integrantă din prezenta hotarare

**Art. 3.** Cu ducerea la îndeplinire a prevederilor prezentei hotărâri se însărcinează Executivul Municipiului Târgu Mureş, prin Direcţia Şcoli, Direcţia Economică și Clubul Sportiv Municipal Târgu Mureș

 **Art.4.** În conformitate cu prevederile art. 252, alin. 1, lit. c, art.255 din OUG nr.57/2019 privind Codul administrativ şi ale art.3, alin.1 din Legea nr.554/2004 Legea contenciosului administrativ, prezenta Hotărâre se înaintează Prefectului Judeţului Mureş, pentru exercitarea controlului de legalitate.

 Art.5. Prezenta hotărâre se comunică :

-Directiei Școli

- Direcției Economice

-Clubului Sportiv Municipal Târgu Mureș

-

**Viză de legalitate**

**Secretar General al Municipiului Tîrgu Mureş**

**BÂTA ANCA VOICHIȚA**

**ANEX 1 LA HCL nr......../2021**

**ROMÂNIA**

**JUDEŢUL MUREŞ**

**MUNICIPIUL TÂRGU MUREŞ**

**CONTRACT DE COMODAT (Folosinţă Gratuită)**

**Nr. ............ din .........2021**

1. **PĂRŢILE CONTRACTANTE:**

**Municipiul Târgu Mureş,** cu sediul în Piaţa Victoriei nr. 3, CUI 4322823, reprezentat prin **Soós Zoltán**, având funcţia de primar al Municipiului Târgu Mureş, în calitate de **comodant**,

 **Şi**

**CLUBUL SPORTIV MUNICIPAL Târgu Mureș**, cu sediul în Târgu Mureş, str.Nicolae Grigorescu, nr.19, reprezentat legal prin director dl. Szaszgaspar Barnabas, în calitate de **comodatar,**

 În baza HCL nr. ......../....../2021, au convenit încheierea prezentului Contract de Comodat

cu respectarea următoarelor clauze:

**II. OBIECTUL CONTRACTULUI**

**Art. 1.** Comodantul transmite în folosinţă gratuită comodatarului imobilului situat administrativ în Târgu Mureș, str. Gh Doja, nr.250, judetul Mureș, înscris în CF nr. 130476 Târgu Mureș, nr.crt.A1.3, nr.cadastral 130476-C3 Târgu Mureș compus din – parter: coridor, două depozite, două vestiare fete, două vestiare băieți, atelier tehnologic, sală ateliere diverse, două depozite de scule, atelier de sudură și sală ateliere, **etaj 1** compus din coridor, vestiare baieti, doua vestiare fete, doua cabinete profesor, depozit, atelier tehnologic, casa scarii si  **sală polivalentă** , având o valoare de inventar de 396.063,77 lei, conform fisei tehnice a mijlocului fix

**Art. 2.** Comodantul este titular al dreptului de proprietate al imobilului.

**Art. 3.** Bunul predate nu este grevat de sarcini.

**Art. 4.** Comodantul predă comodatarului imobilul, spre folosinţă gratuită ,în baza unui proces verbal de predare-primire semnat de ambele părţi, în termen de 5 zile, de la data semnării prezentului contract.

**Art. 5.** Imobilul este dat în folosinţă gratuită comodatarului pentru desfășurarea activității de automobilism, pentru depozitarea autoturismelor de competiții și efectuarea lucrărilor de întreținere aferente.

**III. DURATA CONTRACTULUI**

**Art. 6.** Prezentul contract se încheie pe o perioadă de \_\_\_\_\_\_\_de ani cu posibilitate de prelungire, la solicitarea prealabilă a comodatarului cu 30 de zile înainte de expirarea contractului şi cu acordul comodantului, prin act adiţional la prezentul contract, care va fi supus aprobării autorității deliberative..

**IV. OBLIGAŢIILE COMODANTULUI**

**Art. 7.** Comodantul se obligă la bunul identificat în art. 1, în folosinţa comodatarului, pe baza unui proces verbal de predare-primire.

**Art. 8.** Comodantul se obligă să asigure comodatarului folosinţa netulburată a bunului pe toată

durata contractului.

**Art. 9.** Comodantul nu îl va stânjeni pe comodatar în exercitarea dreptului de folosinţă asupra

imobilului şi nu va face acte prin care ar putea micşora folosinţa acestuia.

**Art. 10.** Comodantul, pe durata prezentului contract, nu va executa modificări sau restructurări ale imobilului dat în folosinţă, de natură să tulbure folosinţa acestuia de către comodatar sau să

schimbe destinaţia imobilului.

**V. CAZUL FORTUIT ŞI FORŢA MAJORĂ**

**Art. 11**. Cazurile de forţă majoră sunt cele definite prin lege de natura incendiilor, inundaţiilor, cutremurelor precum şi a oricăror cazuri pe care reglementările legale le prevăd în mod expres.

**Art. 12**. Nici una dintre părţile contractante nu răspunde de nexecutarea în termen sau/şi de executarea în mod necorespunzător total sau/şi parţial a oricărei obligaţii care îi revine, în baza prezentului contract, dacă neexecutarea sau executarea necorespunzătoare a obligaţiei respective a fost cauzată de forţa majoră, aşa cum este definită de lege.

**Art. 13**. Partea care invocă forţa majoră este obligată să notifice în scris celeilalte părţi în termen de 10 zile de la data producerii evenimentului şi să ia toate măsurile posibile în vederea limitării lui.

**Art. 14**. Dacă în termen de 10 zile de la producerea evenimentului respectiv nu încetează, părţile au dreptul să-şi notifice încetarea de plin drept a prezentului contract, fără ca vreuna dintre ele să pretindă daune-interese.

**VI. OBLIGAŢIILE COMODATARULUI**

**Art. 15.** Comodatarul se obligă să folosească bunul numai potrivit destinaţiei stabilite prin art. 5 din contract.

**Art. 16.** Comodatarul nu va putea să închirieze sau să dea în folosinţă bunul care face obiectul prezentului contract vreunui terţ, decât cu aprobarea proprietarului, altfel cad sub sancţiunea rezilierii contractului de plin drept fără somaţie, punere în întârziere şi fără intervenţia instanţei.

**Art.17**. Comodatarul are obligaţia să suporte cheltuielile utilităţilor necesare –apă, canal, energie,gaz, iar modalitatea de facturare şi plată a utilităţilor se va stabili prin contractul de dare în folosinţă gratuită sau prin convenţie

**Art.18.** În cazul în care comodatarul solicită comodantului prelungirea prezentului contract prin act adiţional, solicitarea va fi notificată comodantului cu cel puţin 30 de zile înainte de expirarea contractului. În caz contrar, prelungirea contractului nu va mai fi posibilă.

**VII. RĂSPUNDEREA PĂRŢILOR CONTRACTANTE**

**Art. 19** Pentru nerespectarea obligaţiilor prevăzute în prezentul contract, partea în culpă datorează celeilalte părţi daune, în măsura în care s-a produs un prejudiciu.

**Art. 20.** Contractul se va desfiinţa şi comodatarul va plăti daunele corespunzătoare dacă prejudiciul pe care l-a produs comodantului este atât de grav încât continuarea contractului este nejustificată.

**Art. 21.** Comodatarul răspunde de pieirea sau deteriorarea bunului în cazul în care bunul este folosit cu altă destinaţie decât aceea pentru care i-a fost dat în folosinţă sau dacă prelungeşte folosinţa după scadenţa restituirii, chiar dacă aceasta se datorează unei forţe majore, cu excepţia cazului în care bunul ar fi pierit ori s-ar fi deteriorat oricum datorită acelei forţe majore.

**VIII. ÎNCETAREA CONTRACTULUI**

**Art. 22.** Prezentul contract va înceta în una din următoarele situaţii:

a) Încetarea înainte de termen prin denunţare unilaterală de către proprietar, dacă Consiliul Local al Municipiului Târgu Mureş, din cauze de oportunitate sau interes public, hotărăşte utilizarea spaţiului în alt scop decât cel stipulat prin prezentul contract, fără drept de dezdăunare şi cu o prealabilă notificare de 30 de zile înainte de încetarea contractului.

b) La expirarea termenului pentru care a fost încheiat, dacă părţile nu convin expres la prelungirea contractului, prin act adiţional.

c) Înainte de termen, prin acordul scris al ambelor părţi.

d) Prin reziliere în caz de neîndeplinire a obligaţiilor contractuale, inclusiv a obligaţiei privind plata la termen a utilităţilor, încetarea operând de plin drept fără punere în întârziere şi fără sesizarea instanţei de judecată, doar cu o notificare prealabilă de 30 de zile.

**IX. LITIGII**

**Art. 23.** Eventualele litigii ivite în legătură cu acest contract vor fi soluţionate pe cale amiabilă, iar dacă părţile nu cad de acord, vor fi soluţionate de instanţele de judecată competente.

**X. ALTE CLAUZE**

**Art. 24.**

Orice modificare a datelor de identificare şi/sau reprezentare ale comodatarului va fi notificată Municipiului Târgu Mureş în termen de 5 zile de la intervenirea acesteia.

 Prezentul contract de comodat întră în vigoare de la data semnării lui de către părţile contractante.

 Prezentul contract s-a încheiat în trei exemplare originale, două pentru comodant şi un exemplar pentru comodatar.

 **COMODANT COMODATAR**

**Municipiul Târgu Mureş***,* **Clubul Sportiv Municipal Târgu Mureș**

 reprezentant prin reprezentant prin

 **PRIMAR, Director**

 **Soós Zoltán dl. Szászgáspár Barnabás**

 **Direcţia Economică**

 **Director Executiv**

 **ec. Cătană Claudia**

 **Directia Școli,**

 **Director ex.adj.**

**Ing. Horațiu Lobonț**

**avizat pentru legalitate**

**C.j. \_\_\_\_\_\_\_\_\_\_\_\_\_\_\_\_**